# Amígdala palatina

Les amígdales palatines, comunament anomenades amígdales, són les amígdales situades als costats esquerre i dret a la part posterior de la gola, que sovint es veuen com uns bonys rosats i de color carn.
Deriven embriològicament de la segona bossa faríngia. És l'amígdala més gran en els nens menors de 10 anys, produeix tots els isotips d'immunoglobulina i se situa a l'istme de l'orofaringe, entre els músculs palatoglós i palatofaringi.
Està innervada per les branques tonsil·lars del nervi glossofaringi i pel nervi palatí menor, provinent del gangli esfenopalatí.
En l'ecografia per via transcutània es veu com una estructura ovoide ben definida de teixit tou. Té un marge lobulat molt subtil i és hipoecoica si es compara amb la glàndula salival submandibular subjacent.

## Patologia

Les amígdales només es presenten amb "grumolls blancs" si estan inflamades o infectades amb símptomes d'exsudats (drenatge de pus) i una inflor severa.
L'amigdalitis és una inflamació de les amígdales i sovint, però no necessàriament, provocarà mal de coll i febre. L'amigdalectomia pot estar indicada En els casos crònics.

### Tumors benignes

Ha estat descrita alguna vegada l'aparició en ella d'un lipoma clàssic, que amb freqüència té forma d'apèndix penjant, així com de quists limfoepitelials (petits nòduls submucosos d'histogènesi controvertida que tenen el seu epiteli de revestiment envoltat de teixit limfoide ben circumscrit). El pòlip limfangiomatós de la amígdala palatina és un tumor benigne singular que generalment forma un pedicle protuberant unit a la seva superfície. Els quists epidermoides tonsil·lars, siguin de naturalesa congènita o adquirida, són lesions extremadament inhabituals que requereixen una extirpació quirúrgica acurada. Ha estat descrit algun particular cas d'actinomicosi amigdalina amb presència de múltiples quists epidermoides.

### Càncers

El carcinoma de l'amígdala palatina és la neoplàsia maligna més comuna de de l'orofaringe i molts casos estan relacionats amb la infecció pel virus del papil·loma humà VPH 16. L'existència d'un schwannoma maligne amigdalí és un fet quasi excepcional; com també ho és la d'un sarcoma de cèl·lules dendrítiques fol·liculars, d'un teratoma orofaríngic (epignatus), d'un melanoma maligne mucós primari, d'un hamartoma, d'un carcinoma VPH positiu sincrònic bilateral, d'un carcinoma schneiderià desenvolupat en un papil·loma invertit, d'un carcinoma escatós amb múltiples metàstasis a distància d'un adenomioepitelioma primari (un tumor maligne que sorgeix principalment a la mama i que a penes es troba en altres localitzacions) o d'un plasmocitoma extramedul·lar. El sarcoma d'Ewing de teixits tous és un càncer que rares vegades sorgeix a les amígdales. Els limfomes primaris amb major prevalença que es desenvolupen en aquestes estructures anatòmiques són els de tipus no hodgkinià, incloent el limfoma difús de cèl·lules B grans i la poc habitual variant blastoide del de cèl·lules del mantell. Un càncer de pulmó, en especial el de cèl·lules petites, pot metastatitzar eventualment l'amígdala palatina i causar serioses ulceracions refractàries als fàrmacs d'ús comú.

## Referències

* ↑ «Normal endoscopic anatomy of the pharynx and larynx». Am. J. Med., vol. 115 Suppl 3A, 3, 01-08-2003, pàg. 10S–14S. DOI: 10.1016/S0002-9343(03)00187-6. PMID: 12928069.
* ↑ Grevellec, A; Tucker, AS «The pharyngeal pouches and clefts: Development, evolution, structure and derivatives» (en anglès). Semin Cell Dev Biol, 2010 Maig; 21 (3), pp: 325-332. DOI: 10.1016/j.semcdb.2010.01.022. ISSN: 1084-9521. PMID: 20144910 [Consulta: 5 febrer 2023].
* ↑ de Campos, D; Ellwanger, JH; Costa Rosa, JP; Santos, IP; Harthmann da Silva, T; et al «Palatoglossus muscle neuroanatomy - A review» (en anglès). J Morphol Sci, 2012; 29 (3), pp: 123-124. ISSN: 2177-0298 [Consulta: 1r novembre 2022].
* ↑ Meegalla, N; Downs, BW «Anatomy, Head and Neck, Palatine Tonsil (Faucial Tonsils)» (en anglès). StatPearls [Internet]. StatPearls Publishing LLC, 2022 Jun 11; NBK538296 (rev), pàgs: 4. PMID: 30855880 [Consulta: 1r novembre 2022].
* ↑ Pérez Candela, V «Estudio ecográfico de las amígdalas palatinas por la vía transcutánea en pediatría» (en castellà). Canarias Pediátrica, 2019; 43 (3), pp: 212-218. ISSN: 1131-6128 [Consulta: 17 juny 2023].
* ↑ Georgalas, Christos C.; Tolley, Neil S.; Narula, Professor Anthony «Tonsillitis». BMJ Clinical Evidence, vol. 2014, 22-07-2014, pàg. 0503. ISSN: 1752-8526. PMC: 4106232. PMID: 25051184.
* ↑ «[Tonsillectomy in 2005]». Arch Pediatr, vol. 13, 2, 2006, pàg. 168–74. DOI: 10.1016/j.arcped.2005.10.016. PMID: 16386410.
* ↑ Abu-Ghanem, S; Zilker, V; Trejo, L; Fliss, DM «Classic Lipoma of the Palatine Tonsil: Case Report and Review of the Literature» (en anglès). Int J Head Neck Surg, 2013 Abr; 4 (1), pp: 41-43. DOI: 10.5005/jp-journals-10001-1134. ISSN: 0975-7899 [Consulta: 9 novembre 2022].
* ↑ Castro, JGL; Ferreira, GM; Mendonça, EF; Castro, LA «A rare occurrence of lymphoepithelial cyst in the palatine tonsil: a case report and discussion of the etiopathogenesis» (en anglès). Int J Clin Exp Pathol, 2015 Abr 1; 8 (4), pp: 4264-4268. ISSN: 1936-2625. PMC: 4467010. PMID: 1936-2625 [Consulta: 15 març 2023].
* ↑ Min, HJ; Kim, KS «Lymphangiomatous Polyp Arising From the Palatine Tonsil» (en anglès). Ear Nose Throat J, 2021 Mar; 100 (3), pp: NP154-NP155. DOI: 10.1177/0145561319863367. ISSN: 1942-7522. PMID: 31304780 [Consulta: 7 novembre 2022].
* ↑ Bouatay, R; Jellali, S; Abdejelil, N; Koubaa, J «Epidermoid cyst of the tonsil: a rare finding» (en anglès). Pan Afr Med J, 2019 Set 2; 34, pp: 4. DOI: 10.11604/pamj.2019.34.4.18193. PMC: 6850734. PMID: 31762873 [Consulta: 8 novembre 2022].
* ↑ Mishra, U; Giridher, V; Ansari, ZA «Tonsillar Actinomycosis with Multiple Epidermoid Cysts: A Rare Case Report» (en anglès). Int J Otorhinolaryngol Clin, 2019 Set-Des; 11 (3), pp: 76-78. DOI: 10.5005/jp-journals-10003-1335. ISSN: 0975-6957 [Consulta: 19 desembre 2022].
* ↑ Syrjänen, S «HPV infections and tonsillar carcinoma» (en anglès). J Clin Pathol, 2004 Maig; 57 (5), pp: 449-455. DOI: 10.1136/jcp.2003.008656. PMC: 1770289. PMID: 15113849 [Consulta: 1r novembre 2022].
* ↑ Boujguenna, I; Ousehal, H; Zaroual, A: Bouderkaoui, MEL; Raji, A; Bouyaali, C; et al «A tonsillar location of a malignant schwannoma: a case report» (en anglès). Diagn Pathol, 2022 Maig 30; 17 (1), pp: 48. DOI: 10.1186/s13000-022-01226-3. PMC: 9153208. PMID: 35637541 [Consulta: 5 novembre 2022].
* ↑ Lu, ZJ; Li, J; Zhou, SH; Dai, LB; Yan, SX; et al «Follicular dendritic cell sarcoma of the right tonsil: A case report and literature review» (en anglès). Oncol Lett, 2015 Feb; 9 (2), pp: 575-582. DOI: 10.3892/ol.2014.2726. PMC: 4301502. PMID: 25621026 [Consulta: 6 novembre 2022].
* ↑ Aydemir, F; Mutaf, M; Eryılmaz, MA «Giant Epignathus (Teratoma of Palatine Tonsil): A Case Report» (en anglès). Turk Arch Otorhinolaryngol, 2021 Jun; 59 (2), pp: 158-161. DOI: 10.4274/tao.2021.2021-4-7. PMC: 8329394. PMID: 34386804 [Consulta: 30 gener 2023].
* ↑ Milojević, M; C Špadijer-Mirković, C; Perić, A; Vukomanović-Đurđević, B; et al «A Case of Primary Malignant Melanoma of the Palatine Tonsil» (en anglès). West Indian Med J, 2015; Nov 11, pp: 1-11. DOI: 10.7727/wimj.2015.243. ISSN: 2309-5830 [Consulta: 30 gener 2023].
* ↑ Gangopadhyay, M; Chakrabarty, R; Mitra, P; Nag, SS «Hamartoma of Palatine Tonsil: A Rare Case» (en anglès). Oman Med J, 2016 Nov; 31 (6), pp: 450-452. DOI: 10.5001/omj.2016.90. PMC: 5099394. PMID: 27974962 [Consulta: 2 març 2023].
* ↑ Theodoraki, MN; Veit, JA; Hoffmann, TK; Greve, J «Synchronous bilateral tonsil carcinoma: case presentation and review of the literature» (en anglès). Infect Agent Cancer, 2017 Jun 26; 12, pp: 38. DOI: 10.1186/s13027-017-0146-5. PMC: 5485684. PMID: 28670333 [Consulta: 5 abril 2023].
* ↑ Vayisoglu, Y; Unal, M; Düşmez Apa, D; Güçlütürk, MT «Schneiderian carcinoma developing in an inverted papilloma of the palatine tonsil: an unusual case» (en anglès). Ear Nose Throat J, 2011 Maig; 90 (5), pp: E32-E34. DOI: 10.1177/014556131109000516. ISSN: 1942-7522. PMID: 21563078 [Consulta: 17 gener 2023].
* ↑ ,Banerjee, S; Kundu, D; Mukherjee, M; Maiti, PK «Early stage squamous cell carcinoma of the tonsil presenting with multiple organ metastases including skin and brain after successful local treatment» (en anglès). J Cancer Metastasis Treat, 2015 Abr; 1 (1), pp: 31-33. DOI: 10.4103/2394-4722.152761. ISSN: 2394-4722 [Consulta: 5 abril 2023].
* ↑ Ren, J; Song, L; Dang, Q; Zhang, X; Jiang, SW; Zhang, G; Wang, N; Liu, Z; Wang, J; et al «Primary adenomyoepithelioma of tonsil» (en anglès). Head Neck Oncol, 2010 Mar 31; 2, pp: 7. DOI: 10.1186/1758-3284-2-7. PMC: 3161342. PMID: 20356364 [Consulta: 9 juny 2023].
* ↑ Sachdev, R; Tayal, M; Goel, S; Sharma, R; Gautam, D «Extramedullary plasmacytoma of tonsil: an unusual site» (en anglès). Indian J Pathol Microbiol, 2019 Gen-Mar; 62 (1), pp: 167-168. DOI: 10.4103/IJPM.IJPM_808_17. ISSN: 0974-5130. PMID: 30706889 [Consulta: 6 novembre 2022].
* ↑ Gogia, A; Singh, L; Karak, AK; Bakhshi, S «Primary tonsillar Ewing sarcoma in young adult: A rare tumor at an uncommon site» (en anglès). Indian J Med Paediatr Oncol, 2014 Gen; 35 (1), pp: 122-123. DOI: 10.4103/0971-5851.133743. PMC: 4080654. PMID: 25006306 [Consulta: 7 novembre 2022].
* ↑ Jiang, R; Zhang, HM; Wang, LY; Pian, LP; Cui, XW «Ultrasound features of primary non-Hodgkin's lymphoma of the palatine tonsil: A case report» (en anglès). World J Clin Cases, 2021 Oct 6; 9 (28), pp: 8470-8475. DOI: 10.12998/wjcc.v9.i28.8470. PMC: 8554430. PMID: 34754855 [Consulta: 3 novembre 2022].
* ↑ Jia, J; Chen, W «Role of radiation therapy in primary tonsil large B cell lymphoma: a SEER-based analysis» (en anglès). Radiat Oncol, 2021 Oct 2; 16 (1), pp: 193. DOI: 10.1186/s13014-021-01919-x. PMC: 8487472. PMID: 34600539 [Consulta: 4 febrer 2023].
* ↑ Marques, JAS; Ferreira, F; Melo, DP; Santos, M; Vaz, RP «Palatine Tonsils Primary Presentation of Blastoid Variant of Mantle Cell Lymphoma: Case Report» (en anglès). Head Neck Pathol, 2021 Jun; 15 (2), pp: 588-592. DOI: 10.1007/s12105-020-01238-9. PMC: 8134596. PMID: 33091144 [Consulta: 3 novembre 2022].
* ↑ Hotz Arroyo, H; Takehara, J; Itar Ogawa, A; Frizzarini, R; et al «Small cell lung carcinoma metastasis to palatine tonsils» (en anglès). Braz J Otorhinolaryngol, 2013 Set-Oct; 79 (5), pp: 645. DOI: 10.5935/1808-8694.20130117. PMC: 9442356. PMID: 24141685 [Consulta: 9 novembre 2022].